Diari Oficial de la Generalitat Valenciana


Sumari del DOGV 6533, del 01-06-2011 (2011/5582)

Notificació de la sentència i interlocutòria d'aclariment dictades en el judici ordinari número 1147/2009.
----------------------------------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5582


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència i interlocutòria d'aclariment dictades en el judici ordinari número 1147/2009. [2011/5582]  
Judici ordinari 001147/2009-F  
Demandant: Bancaixa.  
Procuradora: Eva M.ª Pesudo Arenós.  
Demandat: Neuclair Zanqui.  
Alexandre Ros Ros, secretari d'aquesta ciutat i partit, faig saber:   
   
Que en el judici a què es fa referència s'ha dictat la sentència de data 27 de gener de 2011, que té l'encapçalament i la dispositiva que, literalment, són com segueix:  
«Dispositiva  
Estime parcialment la demanda interposada per la procuradora dels tribunals Eva María Pesudo Arenós, en nom i representació de la Caixa d'Estalvis de València, Castelló i Alacant, Bancaixa, contra Neuclair Zanqui, i condemne el demandat a pagar a l'actora la suma de tres mil cent trenta-tres euros i nou cèntims (3.133,09 €), més els interessos al tipus pactat de demora pactat del 19,20% i les costes.  
   
Notifiqueu aquesta resolució a les parts en els termes acordats, i feu-los saber que contra aquesta resolució es pot interposar un recurs d'apel·lació, que es prepararà per mitjà d'un escrit adreçat a aquest Jutjat dins del termini de cinc dies hàbils des de la notificació i, amb els requisits de l'article 457 de la Llei d'Enjudiciament Civil, de conformitat amb el que disposa la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a recórrer, la part recurrent haurà de constituir un dipòsit per un import de 50 euros, que consignarà en el compte de consignacions d'aquest Jutjat, sense que es considere preparat el recurs si el dipòsit no està constituït. Estan exempts de constituir el dipòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots aquests.  
   
Aquesta és la meua sentència, de la qual es deixarà una testimoniança en les actuacions, jutjant definitivament en primera instància, que pronuncie, mane i firme.  
Publicació. Aquesta sentència va ser donada, llegida i publicada pel jutge/essa que la va firmar, mentre estava celebrant audiència pública en el mateix dia de la seua data, i assistit de mi, el secretari judicial. En done fe».  
Així, com a interlocutòria d'aclariment de data 21 de febrer de 2011 que, literalment, diu així:  
 «Interlocutòria  
Magistrat jutge que la dicta: Víctor Calatayud Chollet.  
Lloc: Castelló de la Plana.  
Data: 21 de febrer de 2011.  
   
Antecedents de fet  
   
Únic. La representació processal de Bancaixa va presentar sengles escrits en que sol·licitava l'aclariment de la sentència dictada en aquest procediment el dia 27 de gener de 2011, perquè es corregiren els errors consents en què, en el fonament de dret cinqué, en contradicció amb la dispositiva, i l'estimació total de les pretensions deduïdes per la part demandant, no s'efectua condemna en costes de la demandada, i en què s'ha condemnat la part demandada a pagar a l'actora la suma de 9.559,23 euros, quan la pretensió es limita a 3.133,09 euros.  
   
Fonaments de dret  
   
Primer. La Llei 1/2000, d'Enjudiciament Civil (LECn), després de proclamar en l'article 214 el principi que els tribunals no podran variar les seues resolucions una vegada firmades, permet en l'apartat 1 de l'article següent 215, la possibilitat d'esmenar omissions o defectes en què hagueren pogut incórrer les actuacions i les sentències, sempre que això fóra necessari per a poder portar plenament a efecte les esmentades resolucions.  
L'esmena pot efectuar-se d'ofici o a instàncies de part, sempre dins del termini establit en l'article 215.1 de la nova Llei d'Enjudiciament Civil.  
  
Segon. La primera de les esmenes preteses -instada amb l'escrit de data 31 de gener de 2011- obeeix a un error manifest, atés que d'acord amb el que disposa l'article 394.1 de la Llei d'Enjudiciament Civil, les costes processals han d'imposar-se a la part demandada en ser estimades les pretensions de l'actora en la seua integritat. En conseqüència, cal pal·liar l'error de transcripció apreciat en el fonament de dret cinqué, en el qual no s'efectua la condemna en costes que pertoca.  
Al contrari, la segona de les esmenes preteses no pot acollir-se, perquè davant del que sosté la demandant, la condemna efectuada s'ajusta a la suma reclamada.  
En conseqüència, pertoca la correcció en els termes establits en la part dispositiva d'aquesta resolució.  
Tercer. De conformitat amb el número 4 de l'esmentat article 215: «No es podrà interposar cap recurs contra les actuacions en què es completen o es denegue completar les resolucions a què fan referència els anteriors apartats d'aquest article, sense perjudici dels recursos que pertoquen, si escau, contra la sentència o interlocutòria a què es refereix la sol·licitud o l'actuació d'ofici del tribunal. Els terminis per a aquests recursos, si pertoca, començaran a computar-se des de l'endemà de la notificació de la interlocutòria que reconeguera o negara l'omissió de pronunciament i acordara o denegara remeiar-la».  
Vistos els preceptes esmentats i els altres aplicables de manera pertinent i general.  
   
Dispose  
   
S'esmena l'errada advertida en la sentència de data 27 de gener de 2011, relativa a la condemna a costes, en els termes següents: el fonament de dret cinqué ha de dir: «De conformitat amb el que disposa l'article 394.1 de la Llei d'Enjudiciament Civil, les costes processals s'imposen a la part demandada en ser estimades les pretensions de l'actora en la seua integritat».  
 No pertoca corregir l'import del muntant de la condemna, que ha de ser, tal com es va demanar en la pètita de la demanda, la demanda, la suma de tres mil cent trenta-tres euros i nou cèntims (3.133,09 €).  
   
Notifiqueu aquesta resolució a les parts i feu-los saber que d'acord amb l'apartat 5 de l'article 215 de la Llei d'Enjudiciament Civil no es pot interposar cap recurs contra les actuacions en què es completen o es denegue completar les resolucions, sense perjudici dels recursos que pertoquen, si escau, contra la sentència o interlocutòria a què es refereix la sol·licitud o l'actuació d'ofici del tribunal. Els terminis per a aquests recursos, si pertoquen, començaran a computar-se des de l'endemà de la notificació de la interlocutòria que reconeix o nega l'omissió del pronunciament i acorda o denega remeiar-la.  
Així ho acorda, mana i firma, Víctor Calatayud Chollet, magistrat jutge del Jutjat de Primera Instància número 4 de Castelló de la Plana. En done fe.  
   
El jutge.  
 El secretari».  
   
Atés el desconeixement del domicili o residència actuals de l'entitat demandada, Neuclair Zanqui, de conformitat amb el que disposa l'article 497 de la Llei 1/2000, d'Enjudiciament Civil, s'ha acordat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de l'esmentada sentència.  
   
  
Castelló de la Plana, 6 de maig de 2011.- El secretari: Alexandre Ros Ros.